Naziv obveznika: OŠ Vazmoslav Gržalja Broj RKP-a: 10410

Sjedište obveznika: Buzet Matični broj: 03028577

Adresa obveznika: II. istarske brigade 18 OIB: 88886840492

Razina: 31 Šifra djelatnosti: 8520

**BILJEŠKE UZ FINANCIJSKE IZVJEŠTAJE ZA**

**RAZDOBLJE OD 01.01.2019. DO 31.12.2019. GODINE**

1. **BILJEŠKE UZ BILANCU**
   1. **Obvezne bilješke uz Bilancu**

Prema odredbama izmijenjenog Pravilnika o financijskom izvješćivanju u proračunskom računovodstvu (N.N. broj 120 od 14.12.2018.g.) obvezne bilješke uz Bilancu moraju sadržavati popis ugovornih odnosa koji uz ispunjenje određenih uvjeta mogu postati obveza ili imovina i popis sudskih sporova u tijeku.

Škola sa stanjem 31.12.2019. godine nema sudskih sporova, a što se tiče ugovornih odnosa koji mogu uz određene uvjete postati obveza ili imovina u prosincu 2019.g. ovjerena je jedna bianco zadužnica vezana uz Ugovor o sufinanciranju koji je škola sklopila sa Ministarstvom regionalnog razvoja i fondova EU na iznos od 50.000,00 kuna.

* 1. **Imovina**

Indeks promjene na ukupnoj imovini, obvezama i vlastitim izvorima (AOP 001 i AOP 162) u odnosu na 2018. godinu iznosi 99,3 .

Sadašnja vrijednost nefinancijske imovine na AOP-u 002 iznosi 21.701.420 kn i odgovara ukupnoj sadašnjoj vrijednosti iz analitičke evidencije nefinancijske imovine sa stanjem 31.12.2019. godine.

Sadašnja vrijednost nefinancijske imovine na kraju 2019. godine je za 1,8 % manja u odnosu na početno stanje radi ispravka vrijednosti.

Veće odstupanje na nefinancijskoj imovini evidentirano je na AOP-u 031 Knjige jer se u 2019. godini provodila nabava obveznih udžbenika za sve učenike škole koju je financiralo Ministarstvo znanosti i obrazovanja. Odstupanje u pozitivnom smislu postoji i na AOP-u 049 Sitni inventar u upotrebi radi nabavke razne didaktičke opreme za opremanje kabineta fizike, kemije i biologije koje je također financiralo Ministarstvo znanosti i obrazovanja.

* + 1. **Financijska imovina**

Ukupno stanje financijske imovine (AOP 063) na kraju godine iznosi 1.508.056 kn, indeks odstupanja 118. Financijsku imovinu sačinjava novac u banci (AOP 065) 557.121 kn; ostala potraživanja (AOP 073) 21.121 kn; potraživanja za prihode poslovanja (AOP 140) 99.792 kn i rashodi budućeg razdoblja (AOP 158) u iznosu 829.232 kn i potraživanja od prodaje stanova (AOP 157) 790 kn.

Veće odstupanje na ukupnoj financijskoj imovini nastalo je radi naplate namjenskih prihoda iz nadležnog proračuna Istarske županije do visine plana za 2019. godinu, a dio plaćanja rashoda poslovanja po namjenama izvršen je tijekom siječnja 2020. godine.

Stanje novaca na računu u banci u iznosu 557.121 kn (AOP 067) i odgovara Izvodu prometa po računu broj 333 od 31.12.2019. godine, IBAN HR4824020061100108562 Erste & S. bank d.d.

Novac u blagajni (AOP 071) sa stanjem 0, odgovara Blagajničkom izvještaju broj 28/19 od 30.12.2019. godine.

Stanje ostalih potraživanja (AOP 073) na dan 31.12.2019. godine iznosi 21.121 kn, a strukturu ostalih potraživanja čine:

* Potraživanja za naknade koje se refundiraju – HZZO 18.684,85 kn
* Potraživanja za povrat poreza po godišnjem obračunu 2.436,31 kn

Potraživanja za prihode poslovanja AOP 140 ukupno iznose 99.792 kn, a odnose se na potraživanja za prihode od prodaje proizvoda te pružanih usluga (najam prostora, školska marenda, produženi boravak, stanarine). Odstupanje je nastalo radi bolje naplate prihoda u odnosu na 2018. godinu.

Kod rashoda budućih razdoblja i nedospjele naplate prihoda (AOP 158) većeg odstupanja u odnosu na 2018. godinu nema – indeks 109,2. Kontinuirani rashodi budućeg razdoblja u iznosu od 829.232 kn

evidentirani su sukladno čl.39.st.2. Pravilnika o proračunskom računovodstvu i odnose se na obračunatu plaću za prosinac 2019. godine i prijevoz na posao ( izvori financiranja: MZO, Grad Buzet- produženi boravak, Mozaik III –pomoćnici u nastavi).

* 1. **Obveze i vlastiti izvori**

Obveze i vlastiti izvori (AOP 162) odgovaraju imovini (AOP 001) u iznosu 23.209.476 kn, indeks odstupanja 99,3.

Ukupne obveze (AOP 163) iznose 1.249.779 kn, indeks odstupanja 127,1. Do odstupanja u odnosu na prošlu godinu došlo je zbog otvorenih obveza prema dobavljačima koji obavljaju prijevoz učenika u školu, a koje imaju rok dospijeća u siječnju 2020.godine.

Strukturu obveza čine:

* Obveze za zaposlene (AOP 165 – indeks 108,4) 782.306 kn
* Obveze za materijalne rashode (AOP 166 –indeks 87,2) 169.939 kn
* Obveze za ostale financijske rashode (AOP 170 – indeks 137,9) 728 kn
* Obveze za naknade građanima i kućanstvima (AOP 172-indeks 593,5) 244.090 kn
* Ostale tekuće obveze (AOP 174 – indeks 78,7) 19.214 kn
* Obveze za nabavu nefinancijske imovine (AOP 175) 33.502 kn

Sve obveze evidentirane u bilanci nedospjele su na dan 31.12.2019. godine. Sredstva za podmirenje istih osigurana su, plaćanja su izvršena prema roku dospijeća u siječnju 2020. godine.

Kod vlastitih izvora i ispravka vlastitih izvora (AOP 224) nema većeg odstupanja, indeks iznosi 98,2 i jednak je podatku na AOP-u 002 Nefinancijska imovina 21.701.420 kn.

Obračunati prihodi poslovanja AOP 240, indeks odstupanja 86,8 jednak je AOP-u 140 Potraživanja za prihode poslovanja.

Obračunati prihodi od prodaje nefinancijske imovine AOP 241, indeks odstupanja 75,8 jednak je AOP-u 157 Potraživanja od prodaje nefinancijske imovine.

Stanje izvanbilančnih zapisa (AOP 244 i 245) sa 31.12.2019. godine ima indeks povećanja 110,2 u odnosu na prethodnu godinu. Povećanje je nastalo radi knjiženja opreme dobivene od strane Ministarstva znanosti i obrazovanja u sklopu projekta Podrška provedbi Cjelovite kurikularne reforme faza II (prijenosna računala za učitelje, tableti za učenike, projektori i ormarić za spremanje).

* + 1. **Višak prihoda**

Ukupan višak prihoda (AOP 232- indeks 88,1) iznosi 157.695 kn što odgovara AOP-u 635 obrasca PR-RAS. Ukupni višak prihoda čini višak prihoda poslovanja AOP 233 u iznosu 134.012 kn i višak prihoda od nefinancijske imovine AOP 234 u iznosu od 23.683 kn. Navedeni višak prihoda dobiven je poslije korekcije rezultata. Prema Pravilniku o računovodstvu korekcija rezultata je obvezna iz razloga što se u praksi ostvarenim prihodima sučeljavaju ne samo rashodi iste aktivnosti već su njima financirane i druge aktivnosti. Rezultat poslovanja prema aktivnostima u tom slučaju ne prikazuje stvarno stanje. Za prihode koje je škola ostvarila u 2019. godini kao prihode redovnog poslovanja čija je namjena u trenutku primitka bila nabava dugotrajne nefinancijske imovine, izvršena je korekcija rezultata.

Ukupan iznos korekcije rezultata iznosi 239.583 kn. Korekcija rezultata iz vlastitih prihoda i prihoda po posebnim propisima izvršena je u skladu sa financijskim planom za 2019. godinu.

1. **BILJEŠKE UZ OBRAZAC PR – RAS**

Sukladno članku 15. Pravilnika o izmjenama Pravilnika o financijskom izvješćivanju uz obrazac PR-RAS navode se razlozi zbog kojih je došlo do većih odstupanja (10%) od ostvarenja u izvještajnom razdoblju prethodne godine.

AOP 001 -Ukupni prihod poslovanja u 2019. godini ostvaren je u iznosu 14.356.426 kn- Indeks odstupanja je 101,9.

Ukupne prihode poslovanja čine:

* Pomoći od izvanproračunskih korisnika (AOP 057) 3.800 kn
* Pomoći iz pr. korisnicima iz pr. koji nije nadležan (AOP 063-indeks 106,0) 9.671.947 kn
* Pomoći temeljem prijenosa EU sredstava (AOP 066-indeks 102,6) 130.951 kn
* Prihodi od financ. imovine (AOP 074-indeks 5,0) 3 kn
* Prihodi po posebnim propisima (AOP 111-indeks 96,1) 1.033.587 kn
* Prihodi od prodaje roba i pružanih usluga (AOP 124-indeks 69,0) 74.753 kn
* Donacije pravnih i fizičkih osoba (AOP 127-indeks 62,0) 7.200 kn
* Prihodi iz nadležnog proračuna (AOP 130-indeks 93,2) 3.315.552 kn
* Ostali prihodi (AOP 147-indeks 154.9) 118.633 kn

Veće odstupanje evidentirano je na AOP-u 133 Prihodi iz nadležnog proračuna za financiranje nabave nefinancijske imovine radi uplate nadležnog proračuna za nabavu kombi vozila u 2018.godini.

Ostvareni prihodi namjenski su trošeni u skladu sa financijskim planom škole za 2019. godinu i zakonskim propisima.

Ukupni rashodi poslovanja u 2019. godini ostvareni su u iznosu od 14.017.508 kn AOP 148 – indeks odstupanja 102,5.

Odstupanja veća od 10% evidentirana su na sljedećim pozicijama:

* Doprinos za obvezno osiguranje u slučaju nezaposlenosti AOP 159 – indeks 8,4. Smanjenje rashoda nastalo je zbog promjene Zakona o doprinosima radi kojega se više ovaj doprinos ne obračunava kod obračuna plaće.
* Ostale naknade troškova zaposlenima AOP 165 – indeks 156,6. Do povećanja troškova naknade za zaposlenike došlo je zbog povećanog obima službenih putovanja radi potrebe za dodatnim edukacijama u sklopu provedbe kurikularne reforme u školama RH.
* Na poziciji rashoda za materijal za tekuće održavanje AOP 170 – indeks 165,6. Povećanje rashoda je nastalo zbog potrebe brušenja parketa u dvije učionice u MŠ Buzet.
* Povećanje rashoda u odnosu na 2018. godinu evidentirano je na pozicijama rashoda za sitan inventar, auto gume AOP 171 radi nabave raznog sitnog inventara potrebnog za opremanje kabineta, fizike, kemije i biologije. Opremanje kabineta financiralo je Ministarstvo znanosti i obrazovanja u sklopu projekta Cjelovite kurikularne reforme.
* Rashodi za komunalne usluge AOP 178 – indeks odstupanja 127,8. Unutar ove pozicije uvećanje rashoda evidentirano je kod naknade za uređenje vode koje od 2019.g. naplaćuju jedinice lokalne uprave i samouprave, te zbog promjene u načinu obračuna komunalnih usluga.
* Prihodi od prodaje nefinancijske imovine AOP 289 – indeks odstupanja 43,0. Odstupanje u odnosu na 2018. godinu je nastalo radi ostvarenih prihoda od prodaje prijevoznih sredstava u cestovnom prometu, što je ostvareno u 2018.g. Ostatak prihoda odnosi se na otplatu stanova koji su bili u vlasništvu škole.
* Rashodi za nabavu nefinancijske imovine AOP 341 – indeks 88,1. Ulaganja u nefinancijsku imovinu razlikuju se po izvještajnim razdobljima
* AOP 353 Ostala nematerijalna imovina- indeks odstupanja 855,00. Odstupanje se odnosi na nove rashode u 2019.godini nastale radi provedbe rekonstrukcije krova na PŠ Lanišće (projektna dokumentacija i sl.).
* AOP 375 Knjige u knjižnicama – indeks odstupanja 812,6. Povećanje rashoda za knjižnice odnosi se na nabavu obveznih udžbenika za učenike svih osnovnih škole koje je po prvi puta financiralo Ministarstvo znanosti i obrazovanje. Nakon toga iz Državnog proračuna i proračuna Istarske županije uplaćeno je ukupno 8.000 kuna za nabavu obvezne lektire za školske knjižnice.
* AOP 400 Dodatna ulaganja na građevinskim objektima. U tijeku 2019.godine izvršena je prva faza radova na rekonstrukciji krova PŠ Lanišće, za što je izvođač dostavio prvu privremenu situaciju. Nastavak radova očekuje se u 2020. godini.
* Sva nefinancijska imovina nabavljena je u skladu sa financijskim planom škole za 2019. godinu.

1. **BILJEŠKE UZ OBRAZAC RAS-FUNKCIJSKI**

Podaci iskazani na AOP-u 110 obrasca istovjetni su podacima iskazanim na AOP-u 404 obrasca PR-RAS.

Rashodi vezani uz obrazovanje prikazani su na funkciji 0912 (AOP 113), a dodatne usluge u obrazovanju na funkciji 096 (AOP 122). Dodatne usluge u obrazovanju obuhvaćaju rashode ugovorenog prijevoza učenika i usluge školske marende.

1. **BILJEŠKE UZ OBRAZAC P-VRIO**

U tijeku 2019. godine nije bilo promjena koje su evidentirane na kontu 915 pa je Obrazac P-VRIO prazan.

1. **BILJEŠKE UZ OBRAZAC OBVEZE**

Stanje obveza na početku izvještajnog razdoblja AOP 001 iznose 982.631 kn. Navedene obveze u cijelosti su podmirene u siječnju 2019. godine, a odnose se na obračunatu plaću za prosinac 2018. godine, rashode za materijal i usluge.

Nema obveze kojima je do roka dospijeća prošlo više od 30 dana.

Stanje obveza na kraju izvještajnog razdoblja AOP 036 iznose ukupno 1.249.779 kn. Sve su obveze na kraju izvještajnog razdoblja nedospjele. Obveze će biti podmirene u toku siječnja 2020. godine prema roku dospijeća iz ostvarenih namjenskih prihoda.

Klasa: 400-04/20-01/01

Urbroj: 2106-23-01-20-2

Buzet, 07.02.2020.

Osoba za kontaktiranje: Damiana Črnac Krušvar Ravnateljica:

Tel/fax: 052 694 161, 662 643 Jadranka Bartolić Muzica, prof.

e-mail: damiana.crnac-krusvar@skole.hr